शशि रुट्टी आस्तै बड़ी गै जिद्द करन लगी पेई। हर खाने आले गी भुक्खियें नजरीं कन्ने दिक्खन लगी पेई। इक-दो बारी रसोई च जाने दी कोशश बी कीती। ए सब किश दिक्खियै पापे गी डर औन लगी पेआ। उसी चैंता होई गेई जे शशि कुतै चोरी-छप्पै उट्ठियै रुटटी नेईं खाई लै। हर बेल्लै ते राक्खी होई नेईं सकदी। कुसै लै घर कोई बी नेईं होंदा। इस कोला बचने आस्तै उनें बची-खुची दी रुट्टी ते होर खाने आलियां चीजां डंगरें गी पाई देनियां। पर, ञ्यानें आला घर होने मूजब थोड़ी-मती रुट्टी ते रक्खनी गै पौंदी ही। रुट्टी आस्तै उनें इक उच्चा थाह्र दिक्खी लैत्ता, जित्थें शशि दा ह्त्थ नेईं हा पुज्जी सकदा।